٢٠ یانوار شهیدلری ایرانلی مهاجرلر جمعتینده آنیلدی
تشکیلاتین بیاناتیندا قانلی اولای بشریته قارشی جنایت آدلادیریلدی.
ئوتن شنبه گونو ایرانلی مهاجرلر جمعتینده ٢٠ یانوار فاجعه سینین ٢٥- جی الدونومونه حسر اولونموش مراسیم کیچیریلیب. تدبیرده ئونجه یانوار شهیدلرینین خاطره لری بیر دقیقه لیک سوکوتلا یاد ایدیلیب.
مراسیمی گیریش سوزو ایله آچان جمعتین صدری رحیم حسین زاده شهادت ایفاده سینین ماهیتینه دقتی چکرک آذربایجان خلقینین همین گئجه تاریخین یادداشینا شانلی صحیفه لر یازدیغینی دیله گتیریب: «٢٠ یانوار بو ئولکه ده یاشایان، اونون دقت و قایغیسی ایله احاته اولونان هر بیر شخص ایچون امتحان ایدی. مبارز آذربایجان خلقی بو سیناقدان آلنی آچیق، اوزو آغ چیخدی. باکینین کوچه و میدانلارینا آخیشان محتشم ازدهام ارمنستان ایشغالچیلیق حرکتلرینه سون قویماغی طلب ایدرکن خیالینا بئله گتیرمیشدی که، اسلینده بو تجاوزه گوز یومان دا، ائله سناریسینی حاضرلایان دا قورباچوف رژیمیدیر. بو رژیم خلقلر آراسیندا اون ایللر بویو موجود اولموش امین آمانلیغی برپا ایتمک عوضینه قزاخستان، گورجوستان و اوزبکستان کیمی آذربایجاندا دا قانلی امللرینی رئاللاشدیرماق نیتینده دیر.»
مروضه چی بیلدیریب که، قانلی یانوار آذربایجان مستقیللیه آپاران یولون باشلانغیجی ایدی. باکیدا یاشایان مینلرله ایرانلی مهاجر ده دوغما باجی و قارداشلارینین حرکاتینا بیگانه قالمادی. ایندی اونلاردان بیرینین – سالح علی قولو اوغلو پولادینین مزاری شهیدلر خیابانیندا زیارت ایدیلمکده دیر.
آذربایجان دولت تب اونیورسیتیتینین پروفسورو عدیله چرنیکبولند همین گئجه نین جانلی شاهیدی کیمی گوردوکلریندن صحبت آچدی/ تب ایشچیلرینین سحره دک گولله یه توش گلن انسانلارین حیاتینی خلاس ایتمک ایچون نئجه جانفشانلیق گوستردیکلریندن، ئوزلری ده هدف گورولدوکلریندن دانیشیب. تانینمیش سنعتکار حسن جبراییلوف آز.تو- ده انرژی بلوکونون نئجه پارتلادیلماسی باره ده تسورلر یارادیب. گوردوکلری و ایشیتدیکلریندن بحس ایدن ٢٠٠ دقیقه لیک لنت حاسیله گتیردیینی دییب.معلم محمد حاقوردیوف شهید اولان ایکی شاگردیندن بحس ایدیب. آذربایجان یازیچیلار بیرلیینین عضولری شوکت امانی، سیاد داسی و تاریل اومید قانلی یانوارلا باغلی قلمه آلدیقلاری شعر و نصر اثرلرینین مزمونو باره ده معلومات ویریبلر. پیرشاغی قصبه مکتبینین معلمی محبوب امانی خوجالی فاجعه سینی بو قتل آمین دوامی کیمی قیمتلندیریب. اوچ نفر عایله عضوونون نئجه قهرمانلیقلا حلاک اولدوقلاری باره ده صحبت آچیب.
تدبیرده مهاجرلردن احمد الایی، مورتوزا مقدم و پرویز اسدی ده دویغولارینی دیله گتیریبلر. سوندا ایرانلی مهاجرلر جمعتینین ٢٠ یانوار فاجعه سینین ٢٥- جی الدونومو ایله باغلی بیاناتی قبول اولونوب. سندده بو قتل آم بشریته قارشی جنایت کیمی قیمتلندیریلیر، اونو توره دنلرین لایقلی جزالارینا چاتاجاقلارینی امینلیک بیلدیریر، ٢٠ یانوار آذربایجانی ینیدن استقلالیته قووشدوران یولون ایلک شهیدلیک زروه سی آدلاندییریلیر. ارانلی مهاجرلرین بو مستقللییین قورونماسیندا بوتون امتحانلارا حاضر اولدوقلاری دییلیر.
azb_Arab azb_Arab azb_Arab azb_Arab azb_Arab azb_Arab azb_Arab